wannaphong/clean_thaiwikipedia huggingface dataset:
# อีฮอร์ กอสแตนกอ
อีฮอร์ อีฮอรอวึช กอสแตนกอ (31 ธันวาคม ค.ศ. 1991 – 20 กุมภาพันธ์ ค.ศ. 2014) เป็นนักข่าว นักศึกษาที่เคลื่อนไหว และชาววิกิพีเดียจากยูเครนที่เสียชีวิตในเหตุการณ์ยูโรไมดาน

ชีวประวัติ
left|thumb|อีฮอร์ กอสแตนกอ ที่ซาร์นือ

กอสแตนกอเกิดที่หมู่บ้านซูแบรตส์ แคว้นแตร์นอปิล เขาได้รับการเลี้ยงดูจากปู่ย่าตายาย เนื่องจากพ่อแม่ทำงานเป็นหลักที่เซนต์ปีเตอส์เบิร์ก ตอนวัยเด็กเข้าเรียนที่โรงเรียนนักบุญยอซาฟัตแห่งบูชัช ซึ่งเป็นโรงเรียนศาสนาของศาสนจักรยูเครนกรีกคาทอลิกที่เมืองบูชัช เขามีพี่/น้องสาวคนเดียวชื่อ อินนา

กอสแตนกอสำเร็จการศึกษาปริญญาตรีใน ค.ศ. 2013 วิทยานิพนธ์ของเขาคือการพัฒนาอุตสาหกรรมการท่องเที่ยวในบูชัช เขายังทำงานเป็นนักข่าวให้แก่เว็บไซต์กีฬาออนไลน์ สปอร์ตานาลีตือกา ("การวิเคราะห์กีฬา")

เขายังเป็นผู้มีส่วนร่วมประจำในวิกิพีเดียภาษายูเครนโดยใช้ชื่อเล่น Ig2000 โดยสร้างบทความเกี่ยวกับการเดินอากาศ เศรษฐกิจ ฟุตบอล และหัวข้ออื่น ๆ กว่า 280 บทความ โดยบทความเรือพิฆาตโซเวียต แนซามอฌนึก ที่กอสแตนกอสร้างขึ้นได้รับการรับรองเป็น "บทความคุณภาพ"

การเสียชีวิต
thumb|ภาพร่างบทความวิกิพีเดียภาษายูเครนของกอสแตนกอ จัดขึ้นในงานรำลึกครบรอบ 1 ปีการเสียชีวิตของเขาและวันที่นองเลือดที่สุดในยูโรไมดานเมื่อวันที่ 20 กุมภาพันธ์ ค.ศ. 2015 ข้อความสีแดงด้านล่างเขียนว่า "ไม่มีใครถูกลืม แต่ทำไมแม่งไม่มีใครได้รับโทษ?"
กอสแตนกอเดินทางไปที่เคียฟในวันที่ 18 กุมภาพันธ์ เพื่อเข้าเดินขบวนยูโรไมดาน ขบวนการสนับสนุนตะวันตกที่เกิดขึ้นหลังรัฐบาลยูเครนปฏิเสธที่จะให้สัตยาบันรับรองการตัดสินใจเข้าร่วมสหภาพยุโรปก่อนหน้านั้น ตัวเขาและเพื่อนคนอื่น ๆ จากลวิวเข้าร่วมกันสร้างสิ่งกีดขวางเพื่อปกป้องผู้ประท้วง การเผชิญหน้าระหว่างผู้ประท้วงกับตำรวจเลวร้ายลงในช่วงดึกของวันที่ 19 กุมภาพันธ์ และมือปืนเริ่มยิงใส่ผู้ประท้วง

เมื่อวันที่ 20 กุมภาพันธ์ ค.ศ. 2014 มีผู้พบศพกอสแตนกอบนถนนใกล้วังตุลาคม เขามีบาดแผลจากกระสุนปืนที่ศีรษะและหัวใจ และกระดูกขาหักหลายแห่ง

จากนั้นในวันที่ 22 กุมภาพันธ์ ขบวนผู้คนนับร้อยเดินตามรถแห่ศพของกอสแตนกอจากเคียฟไปยังลวิวเพื่อร่วมงานศพของเขา ผู้ร่วมไว้อาลัยกว่า 500 คนจุดเทียนไว้อาลัยที่แตร์นอปิล กอสแตนกอและเหยื่ออีกหกรายจากยูโรไมดานได้รับการไว้อาลัยเมื่อวันที่ 23 กุมภาพันธ์ ที่โบสถ์แม่พระบังเกิดในลวิว

สิ่งสืบทอด
เมื่อวันที่ 21 พฤศจิกายน ค.ศ. 2014 กอสแตนกอกับนักเคลื่อนไหวที่เสียชีวิตในยูโรไมดานคนอื่น ๆ ได้รับตำแหน่งหลังเสียชีวิตเป็น "วีรบุรุษยูเครน" ซึ่งเป็นรางวัลระดับชาติสูงสุดที่พลเมืองยูเครนคนหนึ่งจะได้รับ

กอสแตนกอได้รับเลือกเป็นชาววิกิพีเดียแห่งปีประจำปี 2014 โดยจิมมี เวลส์ ผู้ก่อตั้งวิกิพีเดีย ประกาศรางวัลนี้ในงานประชุมวิกิแมเนีย 2014 เมื่อเดือนสิงหาคมที่ลอนดอน และเวลส์มอบรางวัลให้แก่อินนา พี่/น้องสาวของกอสแตนกอ ในเดือนกันยายนที่เคียฟ

นิตยสารของกระทรวงศึกษาธิการและวิทยาศาสตร์แห่งยูเครนยกให้กอสแตนกอเป็น "นักเรียนแห่งปี" หลังเสียชีวิต หอประชุมแห่งหนึ่งในมหาวิทยาลัยลวิวได้รับการเปลี่ยนชื่อเป็น "หอประชุมอนุสรณ์อีฮอร์ กอสแตนกอ" เพื่อเป็นเกียรติแด่เขา
# รักอยู่ประตูถัดไป
รักอยู่ประตูถัดไป  เป็นซีรีส์ทางโทรทัศน์ของเกาหลีใต้ ที่เขียนบทโดยชิน ฮา-อึน กำกับโดยยู เจ-วอน และนำแสดงโดยช็อง แฮ-อินและช็อน โซ-มินมีกำหนดออกอากาศทางช่องทีวีเอ็นในวันที่ 17 สิงหาคม 2024 และจะออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมบนเน็ตฟลิกซ์ในบางภูมิภาค

 เรื่องย่อ 
รักอยู่ประตูถัดไป เป็นเรื่องราวของหญิงสาวคนหนึ่งที่ต้องการเปลี่ยนแปลงชีวิตที่เธอไม่ชอบ และลูกชายของเพื่อนแม่ของเธอที่รู้ดีถึงวัยเด็กอันน่าอับอายของเธอ

 นักแสดงและตัวละคร 
thumb|upright=1|จากซ้ายไปขวา: ช็อง แฮ-อิน, ช็อน โซ-มิน, คิม จี-อึน, และยุน จี-ออนในงานแถลงข่าวเมื่อเดือนสิงหาคม ค.ศ. 2024
 นักแสดงหลัก 
 ช็อง แฮ-อิน รับบท ชเว ซึง-ฮโย
 ช็อน โซ-มิน รับบท แบ ซอก-รยู
 คิม จี-อึน รับบท จอง โม-อึม
 ยุน จี-ออน รับบท คัง ดัน-โฮ

 นักแสดงสมทบ 
 พัก จี-ยอง รับบท นา มี-ซุก
 โจ ฮัน-ชอล รับบท แบ กึน-ซิก

 จาง ยอง-นัม รับบท ซอ ฮเย-ซุก

 อี ซึง-จุน รับบท ชเว คยอง-จง

 จอน ซอก-โฮ รับยท ยุน มย็อง-อู

 คิม กึม-ซุน รับบท โด แจ-ซุก
 ฮัน เย-จู รับบท บัง อิน-ซุก

 อี ซึง-ฮย็อบ รับบท แบ ดง-จิน

 ซิม โซ-ยอง รับบท อี ซึง-ฮโย 
 อี จี-แฮ รับบท ฮวัง ยอง-อิน
  รับบท พัก จอง-อู (พัก บัน-จัง) 
นักแสดงรับเชิญ
 โน ยุน-ซอ รับบท ตัวเธอเอง (รับเชิญ, ตอนที่ 1)

 การผลิต 
 การพัฒนา 
ในเดือนสิงหาคม 2023 ซีรีส์นี้ได้พัฒนาโดยใช้ชื่อชั่วคราวว่า "Mom's Friend's Son" ผู้กำกับ ยู เจ-วอน และนักเขียน ชิน ฮา-อึน ซึ่งเคยทำงานร่วมกันใน "Hometown Cha-Cha-Cha" (2021) ได้กลับมาร่วมงานกันอีกครั้งสำหรับซีรีส์นี้

 การคัดเลือกนักแสดง 
ในเดือนพฤศจิกายน 2023 ช็อง แฮ-อิน และ ช็อน โซ-มิน ได้เจรจาเพื่อรับบทนำในละคร โดยทั้งสองฝ่ายของพวกเขากล่าวว่ากำลังพิจารณาข้อเสนอนี้อย่างจริงจัง ในเดือนธันวาคมของปีเดียวกัน มีรายงานว่า ช็อง แฮ-อิน ได้รับบท ชเว ซึง-ฮโย ในเดือนมกราคม 2024 ช็อน โซ-มิน ยืนยันรับบท แบ ซอก-รยู เมื่อวันที่ 8 มีนาคม 2024 คิม จี-อึน ยืนยันการเข้าร่วมของเธอ เมื่อวันที่ 13 มีนาคม ยุน จี-ออน ก็ยืนยันการปรากฏตัวของเขา และมีการประกาศรายชื่อนักแสดงทั้งหมดของละคร

 การออกอากาศ 
รักอยู่ประตูถัดไป มีกำหนดออกอากาศทาง ทีวีเอ็น ในวันที่ 17 สิงหาคม 2024 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี)  เน็ตฟลิกซ์ ยืนยันว่าซีรีส์เรื่องนี้จะสตรีมได้เฉพาะบนแพลตฟอร์มของพวกเขาเท่านั้น

เพลงประกอบภาพยนต์ต้นฉบับ
ส่วนที่ 1

ส่วนที่ 2

ส่วนที่ 3
# ฝันที่ไม่กล้าฝันของยัยซินเดอเรลล่า
ฝันที่ไม่กล้าฝันของยัยซินเดอเรลล่า  เป็นซีรีส์โทรทัศน์แนวสุขนาฏกรรมจินตนิยมของเกาหลีใต้ในปี 2024 สร้างโดย แบค มี-คย็องเขียนบทโดย ยูจา กำกับโดย คิม มิน-คย็อง และนำแสดงโดย พโย เย-จินและ อี จุน-ย็อง ออกอากาศทาง TVING ตั้งแต่วันที่ 31 พฤษภาคมถึง 28 มิถุนายน 2024 ทุกวันศุกร์เวลา 12:00 น. (เวลามาตรฐานเกาหลี) นอกจากนี้ยังสตรีมบน Viuและ Paramount+ในบางภูมิภาค

 เรื่องย่อ 
ฝันที่ไม่กล้าฝันของยัยซินเดอเรลล่า เป็นละครสุขนาฏกรรมจินตนิยมแนวผสม ที่เล่าถึงกระบวนการที่ "ผู้หญิงที่ฝันอยากจะเป็นซินเดอเรลล่า" ได้พบกับ "เจ้าชายขี่ม้าขาว" ที่ไม่เชื่อในความรัก ทั้งสองต่างช่วยเหลือและทรมานซึ่งกันและกันเนื่องจากความเป็นจริงที่ยากจะหลีกหนี

 นักแสดงและตัวละคร 
 ตัวละครหลัก 
 พโย เย-จิน รับบท ชิน แจ-ริม
 อี จุน-ย็อง รับบท มูน ชา-มิน
 ตัวละครสมทบ 
 คิม ฮย็อน-จิน รับบท แบค โด-ฮง
  รับบทบ คัง ซู-จิน
  รับบท บันดันอา
 อี ดา-ฮเย
 โด บยอง-ฮุน รับบทเป็น ฮอ ยอง-แบ
 รยู ซึง-ซู รับบท พ่อของแจริม
 อัน ฮย็อน-จอง รับบทเป็น ยัง เซ-รี
 การผลิต 

 การพัฒนา 
นักเขียน แบค มีกยอง ผู้เขียนซีรีส์เรื่อง Strong Girl Bong-soon (2017), The Lady in Dignity (2017) และ Mine (2021) ได้สร้างซีรีส์นี้โดยใช้ชื่อชั่วคราวว่า She Dreams of Cinderella (เกาหลี: 그녀는 신데렐라를 꿈꾼다) เป็นผลงานต่อไปของเธอ และ ยู จา ได้เขียนบทของซีรีส์นี้ไว้ด้วย KeyEast และ Story Phoenix ได้ลงนามสัญญาการผลิตและเข้าร่วมกับแบคในการผลิตซีรีส์นี้

 การคัดเลือกนักแสดง 
คิม จี-อึน ได้รับข้อเสนอให้รับบทนำหญิงในเดือนมิถุนายน 2023 ต่อมาในเดือนกันยายนของปีเดียวกันพโย เย-จิน ได้รับการรายงานว่าจะนำแสดงในซีรีส์นี้ หลังจากนั้นสามวัน อี จุน-ย็อง ได้รับข้อเสนอให้ร่วมแสดงคู่กับพโย การปรากฏตัวของพโยและอีได้รับการยืนยันอย่างเป็นทางการในสัปดาห์ต่อมา

 เพลงประกอบต้นฉบับ 
 ส่วนที่ 1 

 ส่วนที่ 2 

 ส่วนที่ 3 

 ส่วนที่ 4 

 ส่วนที่ 5 

 การออกอากาศ 

ซีรีส์นี้ได้รับการยืนยันว่าจะออกอากาศทาง TVING ในปี 2024 นอกจากนี้ยังจะสตรีมทาง Paramount+ เป็นส่วนหนึ่งของความร่วมมือระดับโลกระหว่าง Paramount กับบริษัทบันเทิงชั้นนำ CJ ENM นอกจากนี้ยังมีรายงานว่าซีรีส์นี้ถูกขายให้กับ Viu ในกรณีที่ Paramount+ ยังไม่สามารถให้บริการในตลาดเอเชียตะวันออกเฉียงใต้ ทั้งนี้ได้รับการยืนยันว่าซีรีส์จะออกอากาศในวันที่ 31 พฤษภาคม 2024
# เรือโดยสารคลองผดุงกรุงเกษม
เรือโดยสารคลองผดุงกรุงเกษม (ตลาดเทวราช-สถานีหัวลำโพง)  เป็นบริการเรือด่วนใน คลองผดุงกรุงเกษม  ซึ่งกำหนดในแผนแม่บทโครงการระบบขนส่งมวลชนทางน้ำในกรุงเทพมหานครและปริมณฑล เปิดให้บริการครั้งแรกในปี พ.ศ. 2559  ดำเนินการโดยบริษัท กรุงเทพธนาคม จำกัด  (KT)

รายชื่อท่าเรือ
# สปาร์กาปิแซส
สปาร์กาปิแซส (ซากา: ; ; สวรรคต 530 ปีก่อน ค.ศ.) เป็นพระราชโอรสในราชินีโตมือริสแห่ง Massagetai

 พระนาม 
  เป็นรูปแผลงเป็นกรีกจากพระนามภาษาซากาว่า  และเป็นคำประสมจากคำว่า  หมายถึง “scion” กับ “ลูกหลาน” และ  หมายถึง “decoration” กับ “adornment”

พระนาม  และพระนามของบรรดากษัตริย์ทั้งจาก Agathyrsi และซิทที่มีพระนามว่า  เป็นรูปวิธภาษาของพระนามเดียวกัน และทั้งรูป  กับ  เป็นคำร่วมเชื้อสายจากพระนามภาษาอเวสตะ  

 ช่วงชีวิต
# ACS
ACS อาจะหมายถึง

องค์กรและสมาคม
 American Cancer Society, an American voluntary health organization dedicated to eliminating cancer
 American Chemical Society, an American professional association
# สารประกอบเปอร์- และโพลีฟลูออโรอัลคิล
สารประกอบเปอร์- และโพลีฟลูออโรอัลคิล  (เรียกโดยย่อว่า PFAS หรือ PFASs) เป็นสารสังเคราะห์ในกลุ่มสารประกอบอินทรีย์ที่มีฟลูออรีน ซึ่งมีอะตอมฟลูออรีนมากกว่าหนึ่งอะตอมต่อกับสายโซ่อัลคิลในโมเลกุล ปัจจุบันมีสารประกอบกลุ่มนี้กว่า 7 ล้านชนิดตามข้อมูลของ PubChem.
# สมาคมเคมีอเมริกัน
สมาคมเคมีอเมริกัน  หรือ ACS เป็นสมาคมทางวิทยาศาสตร์ในสหรัฐอเมริกาที่สนับสนุนการค้นคว้าทางวิทยาศาสตร์ในสาขาเคมี ก่อตั้งขึ้นเมื่อ ค.ศ.  1876 ณ มหาวิทยาลัยนิวยอร์ก ปัจจุบัน ACS มีสมาชิกมากกว่า 155,000 คนจากระดับการศึกษาที่ต่างกันในสาขาเคมี วิศวกรรมเคมี และสาขาที่เกี่ยวข้อง  โดยจัดเป็นสมาคมทางวิทยาศาสตร์ที่ใหญ่ที่สุดในโลกแห่งหนึ่งเมื่อนับจากจำนวนสมาชิก ACS เป็นองค์กรไม่แสวงหากำไรตามบทบัญญัติ 501(c)(3) และยังได้รับสถานะ congressional charter ตามบทบัญญัติ Title 36 of the United States Code ปัจจุบัน ACS มีสำนักงานใหญ่ตั้งอยู่ที่วอชิงตัน ดี.ซี. และมีพนักงานจำนวนมากอยู่ในสำนักงานที่เมืองโคลัมบัส รัฐโอไฮโอ

ACS เป็นหล่งข้อมูลทางวิทยาศาสตร์ที่สำคัญผ่านวารสารวิชาการ การประชุมระดับชาติ และระบบ Chemical Abstracts Service
# ดาวีนา มีแชล
ดาวีนา มีแชล (เกิดวันที่ 27 ธันวาคม ค.ศ. 1997) เป็นนักมวยชาวฝรั่งเศส เธอเข้าแข่งขันมวยสากลในโอลิมปิกเยาวชนฤดูร้อน 2014 โดยไม่ได้เหรียญ จากนั้นจึงแข่งขันในมวยสากลหญิงชิงแชมป์โลก 2022 สาขามิดเดิลเวท โดยชนะเหรียญทองแดง
# ขนมปังขาว
ขนมปังขาว โดยปกติแล้วหมายถึงขนมปังที่ทำจากแป้งสาลีซึ่งมีการแยกรำข้าวและจมูกข้าวออกจากเมล็ดข้าวในขั้นตอนการโม่แป้ง ทำให้ได้ขนมปังสีอ่อน จึงเรียกขนมปังขาว
# จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดปราจีนบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 17 พฤศจิกายน 2539. กรมการปกครอง กระทรวงมหาดไทย. 2540

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดปราจีนบุรีทั้งจังหวัด
# เฉา หลิน
เฉา หลิน อาจหมายถึง:

 เฉา หลิน (อ๋องแห่งไพก๊ก) (曹林; สิ้นพระชนม์ ค.ศ. 256) บุตรชายของโจโฉขุนศึกในยุคราชวงศ์ฮั่น ภายหลังเป็นเจ้าชายแห่งรัฐวุยก๊กในยุคสามก๊ก
 เฉา หลิน (อ๋องแห่งตองไฮ) (曹霖; สิ้นพระชนม์ ค.ศ. 251) พระโอรสของโจผี พระบิดาของโจมอ และเจ้าชายของรัฐวุยก๊กในยุคสามก๊ก
# จักรพรรดินีเปี้ยน
จักรพรรดินีเปี้ยน หรือ เปี้ยน-หฺวางโฮ่ว (卞皇后) อาจหมายถึงจักรพรรดินีของรัฐวุยก๊กดังต่อไปนี้:

เปียนซี (卞氏 เปี้ยนชื่อ; ค.ศ. 159–230) ภรรยาของโจโฉและพระมารดาของโจผี
จักรพรรดินีเปี้ยน (โจมอ) (มีบทบาทในปี ค.ศ. 255) พระมเหสีของโจมอ
จักรพรรดินีเปี้ยน (โจฮวน) (มีบทบาทในปี ค.ศ. 263) พระมเหสีของโจฮวน
# เฉา หลิน (อ๋องแห่งไพก๊ก)
เฉา หลิน (สิ้นพระชนม์ 11 มีนาคม ค.ศ. 256) เป็นเจ้าชายของรัฐวุยก๊กในยุคสามก๊กของจีน 

 พระประวัติ 
เฉา หลินเป็นบุตรชายของโจโฉขุนศึกผู้ขึ้นมามีอำนาจในช่วงปลายราชวงศ์ฮั่นและวางรากฐานของรัฐวุยก๊ก มารดาของเฉา หลินคือตู้ฟูเหริน (杜夫人) อนุภรรยาของโจโฉ ตู้ฟูเหรินยังให้กำเนิดบุตรชายของโจโฉอีกคนคือเฉา กุ่น (曹衮)(武皇帝二十五男： ... 杜夫人生沛穆王林、中山恭王衮， ...) สามก๊กจี่ เล่มที่ 20. 

ในปี ค.ศ. 211 พระเจ้าเหี้ยนเต้จักรพรรดิลำดับสุดท้ายของราชวงศ์ฮั่นทรงตั้งให้เฉา หลินมีบรรดาศักดิ์เป็นเหราหยางโหว (饒陽侯) ในปี ค.ศ. 217 บรรดาศักดิ์ของเฉา หลินเปลี่ยนเป็น "เฮาแห่งเจียวก๊ก" (譙侯 เฉียวโหว) ในปี ค.ศ. 221 หนึ่งปีหลังโจผีพี่ชายต่างมารดาของเฉา หลินชิงราชบัลลังก์จากพระเจ้าเหี้ยนเต้และขึ้นเป็นจักรพรรดิลำดับแรกแห่งรัฐวุยก๊ก โจผีทรงตั้งให้เฉา หลินเป็นก๋งแห่งเจียวก๊ก (譙公 เฉียวกง) หนึ่งปีต่อมา โจผีทรงเลื่อนฐานันดรศักดิ์ให้เฉา หลินจากก๋งเป็นอ๋องในชื่อว่า "อ๋องแห่งเจียวก๊ก" (譙王 เฉียวหวาง) ในปี ค.ศ. 226 พระองค์เปลี่ยนฐานันดรศักดิ์ของเฉา หลินเป็น "อ๋องแห่งเอียนเสีย" (鄄城王 เจฺวี้ยนเฉิงหวาง) ในปี ค.ศ. 232 โจยอยผู้สืบราชบัลลังก์ถัดจากโจผีทรงเปลี่ยนฐานันดรศักดิ์ของเฉา หลินเป็น "อ๋องแห่งไพก๊ก" (沛王 เพ่ย์หวาง) ตลอดรัชสมัยของจักรพรรดิวุยก๊กองค์ถัด ๆ มา จำนวนครัวเรือนในเขตศักดินาของเฉา หลินเพิ่มขึ้นจนถึง 4,700 ครัวเรือน 

หลังเฉา หลินสิ้นพระชนม์ในปี ค.ศ. 256 เฉา เหว่ย์ (曹緯) บุตรชายของเฉา หลินสืบทอดฐานันดรศักดิ์ในฐานะอ๋องแห่งไพก๊กองค์ใหม่(沛穆王林，建安十六年封饒陽侯。二十二年，徙封譙。黃初二年，進爵為公。三年，為譙王。五年，改封譙縣。七年，徙封鄄城。太和六年，改封沛。景初、正元、景元中，累增邑，并前四千七百戶。林薨，子緯嗣。) สามก๊กจี่ เล่มที่ 20. เฉา หลินมีพระธิดาซึ่งสมรสกับจี คาง (嵇康)(案嵇氏譜：嵇康妻，林子之女也。) อรรถาธิบายจากจีชื่อผู่ในสามก๊กจี่ เล่มที่ 20.
# จักรพรรดินีเปี้ยน (โจมอ)
จักรพรรดินีเปี้ยน (มีบทบาทในช่วง ค.ศ. 250 – 260) หรือ เปี้ยน-หฺวางโฮ่ว  ชื่อตัวไม่ทราบ เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีของโจมอจักรพรรดิลำดับที่ 4 ของวุยก๊ก

 พระประวัติ 
บิดาของจักรพรรดินีเปี้ยนคือเปี้ยน หลง (卞隆)(夏四月甲寅，封后父卞隆為列侯。) สามก๊กจี่ เล่มที่ 4. ผู้เป็นหลานปู่ของเปี้ยน ปิ่ง (卞秉) น้องเขยของโจโฉผู้เป็นพระปัยกา (ปู่ทวด) ของโจมอ เปี้ยน ปิ่งเป็นน้องชายของเปียนซี (卞氏 เปี้ยนชื่อ) ภรรยาของโจโฉ เปียนซีจึงเป็นป้าทวดของจักรพรรดินีเปี้ยน 

โจมอสมรสกับจักรพรรดินีเปี้ยนในปี ค.ศ. 255 ขณะโจมอมีพระชนมายุ 14 พรรษา(三月，立皇后卞氏，大赦。) สามก๊กจี่ เล่มที่ 4. ส่วนพระชนมายุของจักรพรรดินีเปี้ยนนั้นไม่ทราบ ไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำ เนื่องจากโจมอพระสวามีทรงอยู่ภายใต้การควบคุมอย่างเข้มงวดของผู้สำเร็จราชการแทนพระองค์สุมาสูและสุมาเจียว และไม่ทราบว่าเกิดอะไรขึ้นกับจักรพรรดินีเปี้ยนหลังโจมอพยายามก่อรัฐประหารเพื่อโค่นล้มสุมาเจียวแต่ไม่สำเร็จในเดือนมิถุนายน ค.ศ. 260 และถูกปลงพระชนม์ขณะพยายามกระทำการดังกล่าว
# เฉา หลิน (อ๋องแห่งตองไฮ)
เฉา หลิน (สิ้นพระชนม์ 5 กุมภาพันธ์ ค.ศ. 251) เป็นเจ้าชายของรัฐวุยก๊กในยุคสามก๊กของจีน เป็นพระโอรสของโจผีจักรพรรดิลำดับแรกของวุยก๊ก และเป็นพระบิดาของโจมอจักรพรรดิลำดับที่ 4 ของวุยก๊ก

 พระประวัติ 
พระบิดาเฉา หลินคือโจผีจักรพรรดิลำดับแรกของวุยก๊ก พระมารดาของเฉา หลินมีชื่อสกุลเดิมว่า ฉิว (仇) เป็นพระสนมของโจผีโดยมียศเป็นเจาอี๋ (昭儀; แปลว่า "ท่านหญิงผู้วางตัวอย่างกระจ่างแจ้ง")(文皇帝九男： ... 仇昭儀生東海定王霖， ...) สามก๊กจี่ เล่มที่ 20. เฉา หลินได้รับฐานันดรศักดิ์เป็นอ๋องแห่งฮอตั๋ง (河東王 เหอตงหวาง) ในวันที่ 8 เมษายน ค.ศ. 222 ในรัชสมัยของพระบิดา ในปี ค.ศ. 225 ฐานันดรศักดิ์ของเฉา หลินเปลี่ยนเป็น "อ๋องแห่งกว่านเถา" (館陶王 กว่านเถาหวาง)(東海定王霖，黃初三年立為河東王。六年，改封館陶縣。) สามก๊กจี่ เล่มที่ 20.

ในปี ค.ศ. 227 หลังการสวรรคตของโจผี โจยอยพระเชษฐาต่างมารดาของเฉา หลินขึ้นสืบราชบัลลังก์ถัดจากพระบิดาและขึ้นเป็นจักรพรรดิลำดับที่ 2 ของวุยก๊ก โจยอยปฏิบัติต่อเฉา หลินอย่างดีเป็นพิเศษตามพระประสงค์สุดท้ายของพระบิดา เฉา หลินมีชื่อเสียงในเรื่องการใช้ความรุนแรงภายในครอบครัว ทรงทำร้ายและสังหารคนรับใช้รวมถึงอนุภรรยา ในปี ค.ศ. 232 ฐานันดรศักดิ์ของพระองค์เปลี่ยนเป็น "อ๋องแห่งตองไฮ" (東海王 ตงไห่หวาง) พระองค์สิ้นพระชม์ในวันที่ 5 กุมภาพันธ์ ค.ศ. 251 ในรัชสมัยของโจฮองจักรพรรดิลำดับที่ 3 ของวุยก๊ก เฉา หลินทรงได้รับสมัญญานามว่า "ติ้งหวาง" (定王)(明帝即位，以先帝遺意，愛寵霖異於諸國。而霖性麤暴，閨門之內，婢妾之間，多所殘害。太和六年，改封東海。嘉平元年薨。) สามก๊กจี่ เล่มที่ 20.

เฉา หลินมีพระโอรส 2 พระองค์คือเฉา ฉี่ (曹啟) และโจมอ (曹髦 เฉา เหมา) พระโอรสองค์โตคือเฉา ฉี่ได้สืบทอดฐานันดรศักดิ์ของพระบิดาแล้วขึ้นเป็นอ๋องแห่งตองไฮ ในช่วงรัชสมัยของจักรพรรดิวุยก๊กองค์ถัด ๆ มา จำนวนครัวเรือนในเขตศักดินาของอ๋องแห่งตองไฮเพิ่มขึ้นจนถึง 6,200 ครัวเรือน พระโอรสองค์รองของเฉา หลินคือโจมอ เดิมมีฐานันดรศักดิ์เป็น "เกากุ้ยเซียงกง" (高貴鄉公) ในปี ค.ศ. 254 หลังจักรพรรดิโจฮองถูกปลดจากตำแหน่ง กวยทายเฮา (พระมเหสีของอดีตจักรพรรดิโจยอย) ทรงเลือกให้โจมอเป็นจักรพรรดิแห่งวุยก๊กลำดับที่ 4 ตามธรรมเนียมของราชวงศ์ โจมอได้รับการตั้งให้เป็นพระโอรสบุญธรรมของโจยอยเพื่อให้การสืบราชบัลลังก์มีความชอบธรรม(子啟嗣。景初、正元、景元中，累增邑，并前六千二百戶。高貴鄉公髦，霖之子也，入繼大宗。) สามก๊กจี่ เล่มที่ 20.

 ครอบครัว 
พระโอรส:
 เฉา ฉี่ อ๋องแห่งตองไฮ (ตงไห่หวาง เฉา ฉี่)
 โจมอ จักรพรรดิ (หฺวางตี้ เฉา เหมา; ค.ศ. 241–260)

 บรรพบุรุษ
# จักรพรรดินีเปี้ยน (โจฮวน)
จักรพรรดินีเปี้ยน (มีบทบาทในช่วง ค.ศ. 263 – 266) หรือ เปี้ยน-หฺวางโฮ่ว  ชื่อตัวไม่ทราบ เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีของโจฮวนจักรพรรดิลำดับที่ 5 และลำดับสุดท้ายของวุยก๊ก

 พระประวัติ 
จักรพรรดินีเปี้ยนเป็นบุตรสาวของเปี้ยน หลิน  (卞霖) และเป็นหลายปู่ของเปี้ยน ปิ่ง (卞秉) น้องชายของเปียนซี (พระมารดาของโจผีจักรพรรดิวุยก๊กลำดับแรก)

โจฮวนสมรสกับจักรพรรดินีเปี้ยนในปี ค.ศ. 263 ขณะโจฮวนมีพระชนมายุ 17 พรรษา ส่วนพระชนมายุของจักรพรรดินีเปี้ยนนั้นไม่ทราบ ไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำ เนื่องจากโจฮวนพระสวามีทรงอยู่ภายใต้การควบคุมอย่างเข้มงวดของผู้สำเร็จราชการแทนพระองค์สุมาเจียว และยังไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำหลังโจฮวนพระสวามีสละราชบัลลังก์ให้สุมาเอี๋ยนบุตรชายของสุมาเจียว เป็นการสิ้นสุดของรัฐวุยก๊กและเป็นการก่อตั้งราชวงศ์จิ้น แม้อาจอนุมานได้ว่าจักรพรรดินีเปี้ยนได้กลายเป็นหวางเฟย์แห่งตันลิว (陳留王妃 เฉินหลิวหฺวางเฟย์) เนื่องจากโจฮวนพระสวามีได้รับการตั้งให้เป็นตันลิวอ๋อง (陳留王 เฉินหลิวหวาง) จักรพรรดินีเปี้ยนยังอาจได้สมัญญานามหลังมรณกรรม (เช่นเดียวกับที่พระสวามีได้รับ) แต่ไม่มีบันทึกว่าจักรพรรดินีเปี้ยนได้รับสมัญญานามอะไร
# วัดหย่วน
วัดหย่วน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหย่วน อำเภอเชียงคำ จังหวัดพะเยา

วัดหย่วนมีประวัติค่อนข้างจะคลุมเครือ แต่ตามเอกสารของวัดบันทึกไว้ว่าสร้างเมื่อประมาณ พ.ศ. 2330 ขณะที่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2230 ได้รับพระราชทานวิสุงคามสีมาเมื่อ พ.ศ. 2451 เหตุที่เรียกว่าวัดหย่วนนั้น แต่เดิมชาวไทลื้อจากเมืองหย่วนในสิบสองปันนา จากนั้นอพยพมาตั้งบ้านเรือนอยู่ใกล้ฝั่งแม่น้ำลาว เรียกหมู่บ้านของตนว่า บ้านหย่วน ตามชื่อบ้านเมืองเดิม เมื่อสร้างวัดจึงได้เรียกว่า "วัดหย่วน"

วัดหย่วนมีวิหารโบราณศิลปะไทลื้อ ศูนย์วัฒนธรรมไทลื้อเริ่มก่อตั้งเมื่อ พ.ศ. 2536 ด้วยความประสงค์ของท่านพระครูสุภัทร พรหมคุณ เจ้าอาวาสวัดหย่วน ที่ต้องการให้กลุ่มทอผ้าในหมู่บ้านย้ายไปทอผ้าในวัดหย่วน เพื่อเป็นการอนุรักษ์และฟื้นฟูการทอผ้า และโรงเรียนปริยัติธรรมสายสามัญ กรมการศาสนาได้ประกาศเป็นวัดพัฒนาตัวอย่าง ประจําปี 2534
# เดวา แคสเซล
เดวา แคสเซล (เกิดเมื่อวันที่ 12 กันยายน ค.ศ. 2004) เป็นนางแบบ, นักแสดง และบุคคลที่มีชื่อเสียงในวงการบันเทิงเชื้อสายฝรั่งเศส-อิตาลี และเป็นทูตตราสินค้า ของแบรนด์คาร์เทียร์ และ ดียอร์

เธอได้ปรากฏตัวในโฆษณาน้ำหอมของDolce & Gabbanaจำนวนมาก รวมถึงเดินแบบในงานแฟชั่นโชว์ "Alta Moda" ของผู้หญิงในปี ค.ศ. 2021 และ ค.ศ. 2022

 ชีวิตในวัยเด็ก 
เดวา แคสเซล เกิดเมื่อวันที่ 12 กันยายน ค.ศ. 2004 ที่กรุงโรม, ประเทศอิตาลี แต่เติบโตในปารีส และรีโอเดจาเนโร พ่อแม่ของเธอคือนางแบบและนักแสดงชาวอิตาลีชื่อดัง โมนีกา เบลลุชชี และนักแสดงชาวฝรั่งเศส วินเซนต์ แคสเซล แคสเซล สามารถพูดได้หลายภาษาเธอสามารถพูดได้ 5 ภาษา โดยเฉพาะอย่างยิ่งภาษาฝรั่งเศสและภาษาอิตาลี เธอมีน้องสาวสองคน คือ เลโอนี (ค.ศ. 2010) และน้องสาวต่างแม่ อามาโซนี (ค.ศ. 2019) จากการแต่งงานครั้งที่สองของพ่อเธอ

 อาชีพ 
 การเป็นนางแบบ 
แคลสเซล เปิดตัวครั้งแรกที่งานแสดง Dolce & Gabbana ในปี ค.ศ. 2021 เธอยังได้ขึ้นปกนิตยสาร Vogue Italia ฉบับเดือนกรกฎาคม ค.ศ. 2021 ร่วมกับแม่ของเธอ โมนีกา เบลลุชชี ในปี ค.ศ. 2020 เธอได้เป็นส่วนหนึ่งของแคมเปญน้ำหอม Dolce & Gabbana Shine ในสองปีต่อมาเธอได้มีส่วนร่วมในแคมเปญน้ำหอมอื่น ๆ ของ Dolce & Gabbana ได้แก่ Dolce Rose และ Dolce Lily และในปี ค.ศ. 2022 เธอได้เข้าร่วมแคมเปญความงาม ในปี ค.ศ. 2023 เธอได้เป็นดารานำในโฆษณาน้ำหอม Dolce Violet และแคมเปญความงาม ในปี ค.ศ. 2024 เธอปรากฏตัวในแคมเปญความงามของ ดียอร์ 

เธอปรากฏตัวในวิดีโอของ Vogue France ขณะเตรียมตัวสำหรับโชว์ ดียอร์ ในงานParis Fashion Week นอกจากนี้เธอยังปรากฏตัวในวิดีโอของนิตยสาร Elle และ Harper's Bazaar

 การแสดง 
แคลสเซล เปิดตัวในฐานะนักแสดงในภาพยนตร์อินดี้ปี ค.ศ. 2023 เรื่อง The Beautiful Summer และจะปรากฏตัวในบท Angelica Sedara ในซีรีส์ของเน็ตฟลิกซ์ เรื่อง The Leopard

 ชีวิตส่วนตัว 
ปัจจุบันเธอคบหาอยู่กับนักแสดงชาวอิตาลี ซอล นานนี่ ซึ่งเธอได้พบขณะถ่ายทำ The Leopard
# เทรย์ ไนโอนี
เทรย์เมาริตซ์ ไนโอนี (, 30 มิถุนายน 2007) เป็นนักฟุตบอลอาชีพชาวอังกฤษ เล่นในตำแหน่งกองกลางให้กับสโมสรลิเวอร์พูลในพรีเมียร์ลีก

 ระดับสโมสร 
ไนโอนี เป็นนักฟุตบอลตำแหน่งกองกลางตัวกลาง เริ่มต้นเส้นทางอาชีพกับระบบเยาวชนของเลสเตอร์ซิตี ในวัยเพียง 15 ปี เขาได้ลงเล่นให้กับทีมรุ่นอายุไม่เกิน 18 ปีของสโมสร และทำได้ 2 ประตู จากการลงสนาม 13 นัด ในศึกพรีเมียร์ลีกรุ่นอายุไม่เกิน 18 ปี ในฤดูกาล 2022–2023 ในเดือนกันยายน 2023 ไนโอนีได้เซ็นสัญญาย้ายมาอยู่กับสโมสรลิเวอร์พูล มีรายงานว่าทั้งสองสโมสรตกลงกันไม่ได้เรื่องค่าตัวนักเตะ จึงต้องให้คณะกรรมการตัดสิน ในเดือนกันยายน 2023 เขาทำประตูชัยให้กับทีมลิเวอร์พูล ยู–18 เอาชนะเอฟเวอร์ตัน ยู–18

เดือนตุลาคม 2023 มีรายงานว่า หลังจากโชว์ฟอร์มได้อย่างยอดเยี่ยมกับทีมเยาวชนของลิเวอร์พูล เขาได้รับโอกาสขึ้นมาฝึกซ้อมกับทีมชุดใหญ่ภายใต้การคุมทีมของเยือร์เกิน คล็อพ ในเดือนพฤศจิกายน 2023 เขาลงประเดิมสนามให้ลิเวอร์พูลรุ่นอายุไม่เกิน 21 ปี ในพรีเมียร์ลีก 2

เขาลงประเดิมสนามให้กับทีมรุ่นอายุไม่เกิน 21 ปีของลิเวอร์พูลในรายการอีเอฟแอลโทรฟี โดยเป็นการเดินทางไปเยือนทีมบาร์โรว์ เมื่อวันที่ 7 พฤศจิกายน 2023 วันที่ 12 พฤศจิกายน 2023 เขาได้มีโอกาสเป็นส่วนหนึ่งของทีมในพรีเมียร์ลีกเป็นครั้งแรก โดยนั่งเป็นสำรองในเกมที่เปิดแอนฟีลด์เอาชนะเบรนต์ฟอร์ด 3–0
# จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนนทบุรี, อำเภอบางกรวย และอำเภอบางใหญ่

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอไทรน้อย, อำเภอบางบัวทอง และอำเภอปากเกร็ด
# กฤษณ์ บุญญะรัง
กฤษณ์ บุญญะรัง (เกิด 26 กันยายน พ.ศ. 2531)  เป็นที่รู้จักในชื่อ บี้เดอะสกา เป็นยูทูบเบอร์ชาวไทย และเจ้าของบริษัท เดอะสกาฟิล์ม จำกัด โดยช่องของเขามีผู้ติดตามมากกว่า 14 ล้านผู้ติดตาม

 ประวัติ 
กฤษณ์ บุญญะรัง เกิดเมื่อวันที่ 26 กันยายน พ.ศ. 2531 ที่อำเภอบึงกาฬ จังหวัดหนองคาย (ปัจจุบันคืออำเภอเมืองบึงกาฬ จังหวัดบึงกาฬ) แต่ได้ไปเติบโตที่หนองบัวลำภู จบการศึกษาชั้นมัธยมศึกษาจากโรงเรียนหนองบัวพิทยาคาร และได้จบการศึกษาจากคณะวิศวกรรมศาสตร์ สาขาวิชาวิศวกรรมคอมพิวเตอร์ มหาวิทยาลัยเทคโนโลยีพระจอมเกล้าธนบุรี ด้วยลำดับเกียรตินิยมอันดับ 2 

 ผลงาน 

 ภาพยนตร์ 
 ปี พ.ศ. เรื่อง บทบาท 2555สูบคู่กู้โลก บี้

 เพลง 
 เพลง สายย่อ - Bie The Ska
 เพลง รักตุ๊ด - Bie The Ska
 เพลง The Ska Lander (เดอะสกาแลนด์เด้อ) - Bie The Ska Feat. Geno (ปิยพล ม่วงมี)
 เพลง โยกคอมโบ -  Bie The Ska 
 เนื้อเพลง โยกคอมโบ

 มิวสิกวิดีโอ 
 เพลง รูปไม่หล่อมีสิทธิ์ไหมครับ - คาวบอย Feat. ดาว ขำมิน , พงศ์ วงพัทลุง

 โฆษณา 
 ปี พ.ศ. ชื่อโฆษณา หมายเหตุ 2555ให้เหล้าเท่ากับแช่ง โดย สำนักงานกองทุนสนับสนุนการสร้างเสริมสุขภาพ สสส.  2562  ขนมข้าวโพดอบกรอบตรา ยูโร่ รันดี้
# เรือนเรือ
เรือนเรือราชบัณฑิตยสถาน. พจนานุกรมศัพท์สถาปัตยกรรมศาสตร์ ฉบับราชบัณฑิตยสถาน. กรุงเทพฯ: ราชบัณฑิตยสถาน, 2554, หน้า 72. หรือ เรือนแพ  คือเรือที่ได้รับการออกแบบหรือดัดแปลงมาเพื่อใช้เป็นที่อยู่อาศัยประจำ เรือนเรือส่วนใหญ่ไม่ติดเครื่องยนต์ เพราะมักจะจอดทอดสมอหรือยึดตรึงอยู่กับที่จอดเรือ และมักจะผูกล่ามไว้กับบกเพื่อรับบริการสาธารณูปโภค อย่างไรก็ตาม เรือนเรือหลายลำสามารถแล่นได้โดยใช้ระบบขับเคลื่อนของเรือเอง

เรือนเรือส่วนมากพบได้ตามแม่น้ำลำธารสายเล็ก ทะเลสาบ และอ่าวจอดเรือ โดยเฉพาะบริเวณที่อุดมสมบูรณ์ไปด้วยสัตว์น้ำ ในหลายประเทศทั่วโลก
# เรือแรม
เรือแรมราชบัณฑิตยสถาน. พจนานุกรมศัพท์สถาปัตยกรรมศาสตร์ ฉบับราชบัณฑิตยสถาน. กรุงเทพฯ: ราชบัณฑิตยสถาน, 2554, หน้า 23.  คือเรือที่ทำหน้าที่เป็นโรงแรมหรือหอพักสงเคราะห์ ในปัจจุบันมีเรือแรมถาวรเพียงไม่กี่ลำ (เรือลำอื่น ๆ เป็นเพียงเรือโดยสารที่ใช้เป็นที่พักแรมในช่วงระยะเวลาหนึ่ง) ศัพท์ เรือแรม บัญญัติขึ้นจากการนำคำ เรือ  กับส่วนหนึ่งของคำ โรงแรม  มาผสมกัน

เรือแรมอาจเป็นเรือที่มีขนาดเล็ก หรือใหญ่ และอาจสร้างขึ้นเพื่อจุดประสงค์นี้โดยเฉพาะหรือดัดแปลงจากเรือประเภทอื่น เรือเหล่านี้อาจจอดเทียบฝั่งอย่างถาวร อยู่บนพื้นดินอย่างถาวร หรือแล่นพาผู้พักแรมไปท่องเที่ยวตามสถานที่ต่าง ๆ ในบางช่วงของปี ตัวอย่างเรือแรมที่โด่งดังที่สุดคือ เรือ ควีนแมรี ในลองบีช และเรือ ควีนเอลิซาเบธ 2 ในดูไบ เดิมทีเรือทั้งสองลำเป็นส่วนหนึ่งของสายการเดินเรือคิวนาร์ด ระหว่างการแข่งขันฟุตบอลโลก 2022 กาตาร์ได้เช่าเรือสำราญสามลำเพื่อบรรเทาปัญหาการขาดแคลนที่พักแรม